CELEX: 32008R0060
Language: sk
Date: 2008-01-24
Title: Nariadenie Komisie (ES) č. 60/2008 z  24. januára 2008 , ktorým sa ustanovuje výnimka z nariadenia (ES) č. 327/1998, pokiaľ ide o rozdelenie colnej kvóty na dovoz bielenej a polobielenej ryže do čiastkových období na rok 2008

25.1.2008   
            
            
               SK
            
            
               Úradný vestník Európskej únie
            
            
               L 22/6
            
         
      NARIADENIE KOMISIE (ES) č. 60/2008
   z 24. januára 2008,
   ktorým sa ustanovuje výnimka z nariadenia (ES) č. 327/1998, pokiaľ ide o rozdelenie colnej kvóty na dovoz bielenej a polobielenej ryže do čiastkových období na rok 2008
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1095/96 z 18. júna 1996 o implementácií koncesií stanovených v zozname CXL vypracovanom bezprostredne po záveroch rokovaní podľa článku XXIV:6 GATT (1), a najmä na jeho článok 1,
   so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (2), a najmä na jeho článok 13 ods. 4,
   keďže:
   
               (1)
            
            
               Nariadením Komisie (ES) č. 327/98 z 10. februára 1998 otvárajúcim a stanovujúcim správu určitých colných kvót na dovoz ryže a zlomkovej ryže (3) sa ustanovuje rozdelenie kvót uvedených v jeho článku 1 do čiastkových období, aby sa dovoz ryže rozložil na celý rok.
            
         
               (2)
            
            
               Vzhľadom na dovozné toky do Spoločenstva týkajúce sa ryže pochádzajúcej zo Spojených štátov amerických, ktoré sa v roku 2006 a 2007 narušili, pretože sa na americkom trhu vyskytla ryža kontaminovaná geneticky modifikovanou ryžou, nazývanou „LL RICE 601“, sa kvóta 38 721 ton bielenej alebo polobielenej ryže pochádzajúcej z tejto krajiny, ktorá je súčasťou celkovej dovoznej kvóty 63 000 ton bielenej alebo polobielenej ryže ustanovenej v nariadení (ES) č. 327/98, nemohla v roku 2007 použiť na dovoz ryže s pôvodom v USA celá.
            
         
               (3)
            
            
               Keďže Spojené štáty americké tradične zásobujú Spoločenstvo ryžou, je vhodné umožniť v čo najkratšej možnej lehote obnovenie normálneho dovozného toku ryže pochádzajúcej z tejto krajiny. Na tento účel je potrebné na rok 2008 zmeniť a doplniť rozdelenie celkovej dovoznej kvóty 63 000 ton bielenej a polobielenej ryže do čiastkových období a ustanoviť doplňujúce čiastkové obdobie pre kvótu na ryžu pochádzajúcu zo Spojených štátov amerických na mesiac február, pričom je v rámci tejto kvóty vhodné presunúť z čiastkových období na apríl a júl 2008 do čiastkového obdobia na február 2008 dostatočné množstvo na to, aby sa dosiahol uvedený cieľ bez toho, aby sa narušila situácia na trhu Spoločenstva či dovozy z iných krajín, a to v rámci celkového ročného množstva 38 721 ton ustanoveného pre túto kvótu.
            
         
               (4)
            
            
               Z dôvodu uvedeného narušenia dovozu sa niektoré vývozné povolenia v roku 2007 nedali použiť. Bolo by teda vhodné nebrániť ich prípadnému použitiu v roku 2008.
            
         
               (5)
            
            
               Nariadenie (ES) č. 327/98 preto treba na rok 2008 zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre obilniny,
            
         PRIJALA TOTO NARIADENIE:
   Článok 1
   1.   Na rok 2008 sa množstvo 38 721 ton bielenej alebo polobielenej ryže s číselným znakom KN 1006 30 spadajúce do kvóty s poradovým číslom 09.4127, ktoré pochádza zo Spojených štátov amerických a je uvedené v písmene a) prílohy IX k nariadeniu (ES) č. 327/98, rozdelí v súlade s prílohou k tomuto nariadeniu.
   2.   Vývozné povolenia uvedené v článku 3 nariadenia (ES) č. 327/98, ktoré v roku 2007 vydali tretie krajiny uvedené v predmetnom článku, sa môžu použiť na žiadosti o dovozné povolenia predložené na kvótový rok 2008.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. januára 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 146, 20.6.1996, s. 1.
   
      (2)  Ú. v. EÚ L 270, 21.10.2003, s. 96. Nariadenie zmenené a doplnené nariadením (ES) č. 797/2006 (Ú. v. EÚ L 144, 31.5.2006, s. 1).
   
      (3)  Ú. v. ES L 37, 11.2.1998, s. 5. Nariadenie naposledy zmenené a doplnené nariadením (ES) č. 1538/2007 (Ú. v. EÚ L 337, 21.12.2007, s. 49).
   
      PRÍLOHA
      Rozdelenie kvóty na 63 000 ton bielenej alebo polobielenej ryže ustanovenej v článku 1 ods. 1 písm. a) nariadenia (ES) č. 327/98 na čiastkové obdobia roku 2008:
      
                  Krajina pôvodu
               
               
                  Množstvo v tonách
               
               
                  Poradové číslo
               
               
                  Čiastkové obdobia (množstvá v tonách)
               
            
                  Január
               
               
                  Február
               
               
                  Apríl
               
               
                  Júl
               
               
                  September
               
               
                  Október
               
            
                  Spojené štáty americké
               
               
                  38 721
               
               
                  09.4127
               
               
                  9 681
               
               
                  13 813
               
               
                  10 151
               
               
                  5 076
               
               
                  —
               
               
                   
               
            
                  Thajsko
               
               
                  21 455
               
               
                  09.4128
               
               
                  10 727
               
               
                   
               
               
                  5 364
               
               
                  5 364
               
               
                  —
               
               
                   
               
            
                  Austrália
               
               
                  1 019
               
               
                  09.4129
               
               
                  0
               
               
                   
               
               
                  1 019
               
               
                  —
               
               
                  —
               
               
                   
               
            
                  Iný pôvod
               
               
                  1 805
               
               
                  09.4130
               
               
                  0
               
               
                   
               
               
                  1 805
               
               
                  —
               
               
                  —
               
               
                   
               
            
                  Všetky krajiny
               
               
                   
               
               
                  09.4138
               
               
                   
               
               
                   
               
               
                   
               
               
                   
               
               
                   
               
               
                  
                      (1)
                  
               
            
                  Spolu
               
               
                  63 000
               
               
                  —
               
               
                  20 408
               
               
                  13 813
               
               
                  18 339
               
               
                  10 440
               
               
                  —
               
               
                   
               
            
         (1)  Zostatok nevyužitých množstiev z predchádzajúcich čiastkových období uverejnený nariadením Komisie.
      Množstvá zmenené a doplnené na rok 2008 sa týkajú len tých množstiev, ktoré pochádzajú zo Spojených štátov amerických, a celkových množstiev za každé čiastkové obdobie.